Burjassot s’ha vestit de rosa pel càncer de mama
2025-07-24

Des de primera hora del matí no han faltat veïns i veïnes en la taula petitòria que la Junta Local contra el Càncer de Burjassot ha situat en la porta de l’Ajuntament per a recaptar fons per a la lluita contra el càncer de mama. I és que demà, 19 d’octubre, se celebra a tot el món el Dia Internacional contra el Càncer de mama.

No ha faltat la visita a la taula de l’alcalde de Burjassot, Rafa García, la regidora de Serveis Socials, Olga Camps i el regidor de Policia i Seguretat Ciutadana que han volgut ser també solidaris amb la lluita contra aquesta malaltia.

Durant tot el matí han estat venent les ulleres de la campanya d’enguany, divertides tasses de desdejuni, polseres commemoratives del dia o la loteria de Nadal de la Junta. A més, les voluntàries de la taula han posat el tradicional llaç rosa a totes les persones que s’han acostat al punt d’informació, en solidaritat amb les afectades pel càncer de mama.